Държавен вестник, бр. 32, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  32
(2) При инсталиране или деинсталиране на 
джакпот система се съставя протокол (серви­
зен), подписан от организатора или служите­
лите в игралната зала и лицето, извършило 
инсталирането/деинсталирането. Протоколът 
се представя при поискване от длъжностните 
лица от ДКХ с контролни функции, извърш­
ващи проверката.
(3) Свързването на игралните автомати 
в джакпот система трябва да позволява 
извършването на проверка от контролните 
органи, както и достъп до устройството 
за формиране на джакпот с цел неговата 
идентификация. 
Чл. 9. (1) За осигуряване спазването на 
изискванията при организиране на хазартни 
игри с игрални автомати в игралната зала 
следва да присъстват следните служители на 
организатора:
1. управител на игралната зала, който осъ­
ществява контрол и е отговорен за:
а) законосъобразното провеждане на иг­
рите;
б) правилното функциониране на игралното 
оборудване;
в) охраната, спазването на вътрешния ред 
в залата и действията на крупието;
г) решаването на възникнали спорове в хода 
на провеждането на игрите при определяне 
или изплащане на печалбите;
д) недопускането на лица, чието присъствие 
е забранено от ЗХ;
е) удостоверяването и изплащането на 
печалби;
ж) други задължения съгласно тези правила 
и утвърдената от организатора длъжностна 
характеристика;
2. крупие, което е отговорно за:
а) задействането на игрално оборудване, 
което е пригодено да се задейства от крупие;
б) съхраняването и отчитането на получе­
ните суми за залози;
в) установяването на печелившата ком­
бинация и съответния размер на печалбата;
г) отчитането и изплащането на печалби;
д) недопускането на лица, чието присъствие 
е забранено от ЗХ.
(2) В случаите на отсъствие на управителя 
на игралната зала неговите функции се изпъл­
няват от служител, който е изрично писмено 
оправомощен от организатора. 
Чл. 10. В игралната зала организаторът 
на хазартни игри е длъжен да поддържа 
касова наличност, представляваща парична 
сума в размер на не по-малко от 1000 лв., 
която служи за изплащане на печалбите от 
организираните хазартни игри. Размерът на 
минималната касовата наличност се опре­
деля съобразно броя на игралните автомати 
и възможностите за спечелване на премия 
джакпот в условията и правилата на органи­
затора, утвърдени от ДКХ по чл. 22, ал. 1, 
т. 11 ЗХ. Размерът на минималната утвър­
дена касова наличност трябва да позволява 
изплащане на всяка спечелена сума в размер 
до 1000 лв. след приключване на играта. Слу­
жителите в игралната зала трябва да имат 
непрекъснат достъп до касовата наличност 
и при поискване от длъжностните лица на 
ДКХ с контролни функции да я предоставят 
за проверка.
Раздел ІІІ
Общи правила
Чл. 11. (1) Участието в игрите с игрални 
автомати се извършва чрез залози в български 
левове и в евро.
(2) Извършването на залозите за участие 
в хазартните игри с игрални автомати се 
осъществява чрез монети, предварително 
закупени жетони, магнитни карти, други 
удостоверителни знаци, чрез заплащане в 
брой и/или с платежни карти.
Чл. 12. (1) Печалбите, реализирани при 
игрите с игрални автомати, се изплащат в 
брой след приключване на съответната игра 
за суми до утвърдената минимална касова 
наличност, но не повече от 5000 лв.
(2) Изплащането на паричните и предмет­
ните печалби на стойност над утвърдената 
минимална касова наличност се извършва в 
срок до три дни след датата, на която е спе­
челена печалбата. За удостоверяване правото 
да бъде получена печалбата управителят на 
игралната зала издава документ, удостоверя­
ващ размера на печалбата, игралното съо­
ръжение, на което е спечелена, трите имена 
на лицето, спечелило печалбата, и датата, на 
която е спечелена.
Чл. 13. (1) Изплащането на печалби:
1. до 5000 лв. се допуска в брой;
2. над 5000 лв. се извършва задължително 
по банков път.
(2) При поискване служител от игралната 
зала е длъжен да издаде счетоводен доку­
мент, удостоверяващ размера на изплатената 
печалба. Вторият екземпляр на документа 
остава за съхранение и контрол в игралната 
зала и се представя на длъжностните лица 
от ДКХ.
Чл. 14. При прекъсване на електрическо­
то захранване на игралния автомат по време 
на игра се изплаща сумата на натрупания 
кредит до момента съгласно показанията 
на устройството за текущ контрол (елек­
тронни и/или електромеханични броячи) 
след възстановяване на електрическото 
захранване.
Чл. 15. (1) Спорове, възникнали при или 
по повод на провеждане и участие в игра, 
между участник и персонала, отговорен за 
провеждането є, се решават от управителя 
на залата веднага след възникване на спора.